ประกาศธนาคารแห่งประเทศไทย

ที่ สนส. 70/2551

เรื่อง การจัดทําและการประกาศงบการเงินของธนาคารพาณิชย์

และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน

------------------------------


อื่นๆ - 1. เหตุผลในการออกประกาศ

          งบการเงินเป็นแหล่งข้อมูลทางการเงินที่สําคัญเพื่อใช้ในการตัดสินใจเชิงเศรษฐกิจ ของผู้ใช้งบการเงินที่หลากหลายไม่ว่าจะเป็นนักลงทุน เจ้าหนี้ หน่วยงานกํากับดูแล และสาธารณชน ทั่วไป ดังนั้น เพื่อมิให้ธนาคารพาณิชย์มีการปฏิบัติที่หลากหลายในการแสดงรายการในงบการเงิน ซึ่งอาจมีผลกระทบต่อการใช้ประโยชน์จากงบการเงิน ธนาคารแห่งประเทศไทยจึงเห็นควรกําหนด แบบงบการเงินเพื่อให้ธนาคารพาณิชย์ทุกแห่งถือปฏิบัติเป็นไปในแนวทางเดียวกันและสามารถ เปรียบเทียบกันได้ อันจะเป็นประโยชน์ทั้งในด้านการกํากับดูแลและการใช้ข้อมูลของผู้ใช้งบการเงิน

          นอกจากนี้ ตามที่ธนาคารแห่งประเทศไทยได้ออกหลักเกณฑ์การกํากับแบบรวมกลุ่ม เพื่อกํากับดูแลฐานะและการดําเนินงานของกลุ่มธุรกิจทางการเงินในภาพรวม โดยที่บริษัทแม่ของ กลุ่มธุรกิจทางการเงินอาจเป็นธนาคารพาณิชย์ หรือนิติบุคคลอื่น เช่น บริษัทโฮลดิ้งที่มีคุณสมบัติ และประกอบธุรกิจตามที่ธนาคารแห่งประเทศไทยกําหนด และเนื่องจากการประกอบธุรกิจของ ธนาคารพาณิชย์ถือเป็นธุรกิจหลักของกลุ่มธุรกิจทางการเงิน ดังนั้น เพื่อให้งบการเงินของบริษัท โฮลดิ้งที่เป็นบริษัทแม่ของกลุ่มธุรกิจทางการเงินสะท้อนถึงการดําเนินธุรกิจของกลุ่มธุรกิจทางการเงินที่แท้จริง ธนาคารแห่งประเทศไทยจึงเห็นควรกําหนดให้บริษัทโฮลดิ้งที่เป็นบริษัทแม่ของ กลุ่มธุรกิจทางการเงินตามประกาศธนาคารแห่งประเทศไทยว่าด้วยหลักเกณฑ์การกํากับแบบรวมกลุ่ม จัดทํางบการเงินตามรูปแบบเช่นเดียวกับธนาคารพาณิชย์

          ในการออกประกาศฉบับนี้ เพื่ออ้างอิงอํานาจตามกฎหมายให้สอดคล้องกับ พระราชบัญญัติธุรกิจสถาบันการเงิน พ.ศ. 2551 และเป็นการรวบรวมประกาศและหนังสือเวียน ของธนาคารแห่งประเทศไทยซึ่งเกี่ยวข้องกับการจัดทํางบการเงินมาประมวลให้อยู่ในฉบับเดียวกัน โดยสาระสําคัญของหลักเกณฑ์ในการกําหนดรูปแบบงบการเงินไม่มีการเปลี่ยนแปลงจากหลักเกณฑ์เดิม มีเพียงการปรับปรุงรายการบางรายการเพื่อให้สอดคล้องกับการทําธุรกรรมในปัจจุบันของธนาคาร พาณิชย์และให้เป็นไปตามมาตรฐานการบัญชีของไทยที่บังคับใช้อยู่ในปัจจุบัน


อื่นๆ - 2. อํานาจตามกฎหมาย

          อาศัยอํานาจตามความในมาตรา 57 มาตรา 67 มาตรา 68 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนด ให้ธนาคารพาณิชย์ ซึ่งหมายถึงธนาคารพาณิชย์เพื่อรายย่อย ธนาคารพาณิชย์ที่เป็นบริษัทลูกของ ธนาคารพาณิชย์ต่างประเทศ และสาขาของธนาคารพาณิชย์ต่างประเทศ รวมทั้งบริษัทโฮลดิ้ง ที่เป็นบริษัทแม่ของกลุ่มธุรกิจทางการเงิน ถือปฏิบัติในเรื่องรูปแบบงบการเงินตามที่กําหนดใน ประกาศฉบับนี้


อื่นๆ - 3. ขอบเขตการบังคับใช้

          ประกาศฉบับนี้ใช้บังคับกับธนาคารพาณิชย์ ตามกฎหมายว่าด้วยธุรกิจสถาบัน การเงินทุกธนาคาร และบริษัทโฮลดิ้งที่เป็นบริษัทแม่ของกลุ่มธุรกิจทางการเงินตามประกาศธนาคาร แห่งประเทศไทยว่าด้วยหลักเกณฑ์การกํากับแบบรวมกลุ่มทุกแห่ง


อื่นๆ - 4. ประกาศและหนังสือเวียนที่ยกเลิก ตามเอกสารแนบ 1


อื่นๆ - 5. เนื้อหา

          1. ให้ธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน จัดทํางบดุล งบกําไรขาดทุน งบแสดงการเปลี่ยนแปลงในส่วนของผู้ถือหุ้น งบกระแสเงินสด นโยบาย การบัญชีและหมายเหตุ ประกอบงบการเงิน รวมทั้งจัดทํางบการเงินเปรียบเทียบกับปีก่อนด้วย ทั้งนี้ ให้มีรายละเอียดที่เกี่ยวข้องอย่างน้อยตามรายการที่กําหนด

          2. ในการจัดทํางบการเงินดังกล่าวตามข้อ 1 ให้เป็นไปโดยครบถ้วนถูกต้องตาม ความเป็นจริง และเป็นไปตามคําอธิบายความหมายของรายการตามแนบ โดยให้ปฏิบัติตามประกาศ ธนาคารแห่งประเทศไทยในเรื่องที่เกี่ยวข้อง และมาตรฐานการบัญชีที่กําหนดตามกฎหมายว่าด้วย การบัญชี ในกรณีที่การจัดทําบัญชีในเรื่องใดไม่มีมาตรฐานการบัญชีตามกฎหมายว่าด้วยการบัญชี ครอบคลุมถึง ให้นํามาตรฐานการบัญชีระหว่างประเทศ หรือมาตรฐานการบัญชีที่เป็นที่ยอมรับ ทั่วไปมาถือปฏิบัติ โดยให้เปิดเผยถึงที่มาของหลักการบัญชีที่นํามาใช้ในหมายเหตุประกอบ งบการเงินในส่วนของนโยบายบัญชี ทั้งนี้ การนํามาตรฐานการบัญชีระหว่างประเทศมาใช้ ห้ามนํามาใช้เฉพาะบางส่วน แต่จะต้องนํามาใช้ทั้งฉบับ เว้นแต่จะเป็นไปตามข้อกําหนดอื่น ๆของธนาคารแห่งประเทศไทย

          3. ในกรณีที่ธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงินมีบริษัทย่อย ให้จัดทํางบการเงินรวมเพิ่มเติมด้วย ทั้งนี้ คํานิยามของบริษัทย่อยและการแสดง รายการเพิ่มเติมสําหรับการจัดทํางบการเงินรวม ให้ถือปฏิบัติตามที่กําหนดในมาตรฐานการบัญชี ฉบับที่ 44 เรื่อง งบการเงินรวมและงบการเงินเฉพาะกิจการ และมาตรฐานการบัญชีอื่นที่เกี่ยวข้อง และหากธนาคารพาณิชย์และบริษัท โฮลดิ้งที่เป็นบริษัทแม่ของกลุ่มธุรกิจทางการเงินไม่ได้นําบริษัท ย่อยใดมารวมในงบการเงินรวม ให้แจ้งเหตุผลถึงการไม่นํามารวม พร้อมทั้งเปิดเผยผลกระทบและ เปิดเผยงบการเงินของบริษัทย่อยดังกล่าวในหมายเหตุประกอบงบการเงินด้วย

          4. หมายเลขกํากับรายการที่ปรากฏในแบบงบการเงิน มีไว้เพื่อสะดวกในการอ้างอิง เท่านั้น ไม่ต้องแสดงในการจัดทํางบการเงิน 

          5. ให้ธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน แสดงรายการในงบการเงินตามแบบที่กําหนดไว้ หากไม่มีรายการใดไม่ต้องแสดงรายการนั้น และในกรณีที่มาตรฐานการบัญชีกําหนดให้มีการแสดงรายการใดนอกเหนือจากที่กําหนดไว้ใน แบบงบการเงิน หรือในกรณีที่มาตรฐานการบัญชีในเวลาต่อมาได้มีการปรับปรุงแก้ไขซึ่งเป็น ผลให้ต้องเปลี่ยนรูปแบบการแสดงรายการจากที่กําหนดในแบบงบการเงิน ให้แสดงรายการนั้น ให้ถูกต้องตามมาตรฐานการบัญชีเพิ่มเติมด้วย และหากมีรายการที่ประสงค์จะแสดงนอกเหนือจาก ที่กําหนดไว้ ก็ให้แสดงรายการนั้น ๆ ตามความเหมาะสมและถูกต้องตามประเภทของรายการที่กําหนด

          6. ให้ธนาคารพาณิชย์ ยกเว้นสาขาของธนาคารพาณิชย์ต่างประเทศ จัดทํางบการเงิน ทุกรอบระยะเวลา 6 เดือน และรอบระยะเวลา 12 เดือนอันเป็นรอบปีบัญชีของธนาคารพาณิชย์ นั้น สําหรับสาขาธนาคารพาณิชย์ต่างประเทศและบริษัทโฮลดิ้งที่เป็นบริษัทแม่ของกลุ่มธุรกิจทางการเงินให้จัดทํางบการเงินทุกรอบระยะเวลา 12 เดือน อันเป็นรอบปีบัญชีของสาขาธนาคารพาณิชย์ ต่างประเทศและบริษัทโฮลดิ้งที่เป็นบริษัทแม่ของกลุ่มธุรกิจทางการเงินนั้น

          7. ให้ธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน ประกาศงบการเงิน ตามหลักเกณฑ์ต่อไปนี้

                    7.1 ธนาคารพาณิชย์ ยกเว้นสาขาของธนาคารพาณิชย์ต่างประเทศ 

                              ให้ประกาศงบการเงินที่ผ่านการตรวจสอบของผู้สอบบัญชีและรับรอง ความถูกต้อง

                              โดยกรรมการผู้มีอํานาจกระทําการแทนอย่างน้อย 2 ท่าน ของธนาคารพาณิชย์ ไว้ในที่เปิดเผย ณ สํานักงานใหญ่และสํานักงานสาขาของธนาคารพาณิชย์นั้น รวมทั้ง ให้ลงพิมพ์ ในหนังสือพิมพ์รายวันอย่างน้อยหนึ่งฉบับ เผยแพร่ไว้ในเว็บไซต์ (Website) ของธนาคารพาณิชย์ และให้เสนอต่อธนาคารแห่งประเทศไทยด้วย ทั้งนั้นในกรณีของงบการเงินสําหรับงวดบัญชี 6 เดือนแรก ของปีบัญชี การดําเนินการดังกล่าวให้แล้วเสร็จภายในสามเดือนนับแต่วันสิ้นงวดบัญชี และในกรณี ของงบการเงินสําหรับงวดประจําปีบัญชี การดําเนินการดังกล่าวให้แล้วเสร็จภายใน 21 วันนับแต่ วันที่ที่ประชุมใหญ่ผู้ถือหุ้นอนุมัติงบการเงินแล้ว แต่ต้องไม่เกิน 4 เดือน นับแต่วันสิ้นปีบัญชีนั้น

                    7.2 สาขาของธนาคารพาณิชย์ต่างประเทศ

                              7.2.1 ให้ประกาศงบการเงินของธนาคารพาณิชย์ต่างประเทศภายใน 1 เดือนนับแต่วันที่ธนาคารพาณิชย์ต่างประเทศประกาศงบการเงินไว้ในที่เปิดเผย ณ สํานักงานสาขาของธนาคารพาณิชย์ต่างประเทศนั้น ทั้งนี้ การประกาศงบการเงินดังกล่าวให้หมายถึง รายงานของผู้สอบบัญชี งบดุล และงบกําไรขาดทุน ที่จัดทําขึ้นตามข้อกําหนดของหน่วยงานกํากับดูแลธนาคารพาณิชย์ ต่างประเทศในประเทศนั้น

                              7.2.2 ให้ประกาศงบการเงินของสาขาของธนาคารพาณิชย์ต่างประเทศที่ผ่าน การตรวจสอบและแสดงความเห็นของผู้สอบบัญชีไว้ในที่เปิดเผย ณ สํานักงานสาขาของธนาคารพาณิชย์ ต่างประเทศนั้น รวมทั้งให้ลงพิมพ์ในหนังสือพิมพ์รายวันอย่างน้อยหนึ่งฉบับ เผยแพร่ไว้ในเว็บไซต์ (Website) ของสาขาของธนาคารพาณิชย์ต่างประเทศ และให้เสนอต่อธนาคารแห่งประเทศไทยด้วย ทั้งนี้ การดําเนินการดังกล่าวให้แล้วเสร็จภายใน 4 เดือนนับแต่วันสิ้นปีบัญชีนั้น

                    7.3 บริษัทโฮลดิ้งที่เป็นบริษัทแม่ของกลุ่มธุรกิจทางการเงิน

                              ให้เสนองบการเงินที่จัดทําตามรูปแบบที่ธนาคารแห่งประเทศไทยกําหนด สําหรับธนาคารพาณิชย์ต่อธนาคารแห่งประเทศไทยภายใน 5 เดือนนับแต่วันสิ้นปีบัญชีนั้น โดยไม่ต้องประกาศงบการเงินไว้ ณ สํานักงานของบริษัท และไม่ต้องเผยแพร่งบการเงินในสื่ออื่น ๆ ตามที่ธนาคารแห่งประเทศไทยกําหนดสําหรับธนาคารพาณิชย์

                              ทั้งนี้ การประกาศงบการเงินไว้ในที่เปิดเผย ณ สํานักงานใหญ่และสํานักงานสาขา และการลงพิมพ์ในหนังสือพิมพ์รายวันอย่างน้อยหนึ่งฉบับ ตามที่กําหนดในข้อ 7.1 และข้อ 7.2.2 ให้หมายถึงเฉพาะรายงานของผู้สอบบัญชี งบดุล และงบกําไรขาดทุน เท่านั้น แต่หากธนาคารพาณิชย์ ได้มีการอ้างอิงหมายเหตุประกอบงบการเงินใดไว้ในงบดุลและงบกําไร ขาดทุนที่นําไปประกาศ ให้แสดงหมายเหตุประกอบงบการเงินนั้นเพิ่มเติมด้วย ทั้งนี้ ในกรณีที่รายงานของผู้สอบบัญชีมี การอ้างถึงหมายเหตุประกอบงบการเงินใดโดยไม่ระบุจํานวนเงินที่เกี่ยวข้อง ให้แสดงหมายเหตุประกอบ งบการเงินที่ผู้สอบบัญชีอ้างถึงนั้นไว้ด้วย สําหรับการประกาศงบการเงินในเว็บไซต์ (Website) ของธนาคารพาณิชย์ และการเสนอต่อธนาคารแห่งประเทศไทยตามที่กําหนดในข้อ 7.1 ข้อ 7.2.2 และ ข้อ 7.3 ให้หมายถึงรายงานของผู้สอบบัญชี งบดุล งบกําไรขาดทุน งบแสดงการเปลี่ยนแปลงในส่วน ของผู้ถือหุ้นงบกระแสเงินสด นโยบายการบัญชีและหมายเหตุประกอบงบการเงินทั้งหมด

          8. ในกรณีที่ธนาคารพาณิชย์และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน มีการจัดทํางบการเงินรวม การดําเนินการตามข้อ 7.1 ข้อ 7.2.2 และ ข้อ 7.3 ให้หมายความรวมถึง งบการเงินรวมด้วย


อื่นๆ - 6. วันเริ่มต้นบังคับใช้

          ประกาศฉบับนี้ให้ถือปฏิบัติกับงบการเงินสําหรับงวดประจําปีบัญชี 2551 เป็นต้นไป


ผู้มีอํานาจลงนาม - ประกาศ ณ วันที่ 3 สิงหาคม 2551

 

(นางธาริษา วัฒนเกส)

ผู้ว่าการ

ธนาคารแห่งประเทศไทย